Blankakrispa manako

La blankakrispa manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn, troviĝantajn en Centrameriko kaj Sudameriko.

Taksonomio
Laŭ AviListAviList v2025, konsultita la 3-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Corapipo Bonaparte, CLJL, 1854
Corapipo altera Hellmayr, CE, 1906 - blankakrispa manako
Corapipo altera altera Hellmayr, CE, 1906
Corapipo altera heteroleuca Hellmayr, CE, 1910

Etimologio
La scienca genra nomo Corapipo estas kunmetaĵo de 2 vortoj. La unua, Cora, havas duban etimologion, sen klarigo de la aŭtoro. Eble ĝi venas el la antikva greka κόραξ (koraks = "korako") pro la nigra koloro de la maskla plumaro de tiuj birdoj. Aŭ eble ĝi venas el la antiva greka κόρη (kore) kiu signifas "junulino", "nimfo", "pupo" aŭ "pupilo", pro la eta grando de tiuj birdoj (vidu ankaŭ la simila etimologio de manako). La dua parto de Corapipo ankaŭ venas el la antiva greka, ĉar πιπώ (pipo) estas sinonimo de πίπρα (pipra = "eta birdo") per kiu estis konstruita la nomo de la familio pipredojBirds of the World, White-ruffed Manakin..

La specia epiteto altera venas el latino altĕr (= "dua", "sekva", "alia"), ĉar tiu specio similas al la aliaj specioj de tiu genro.

Aspekto
La blankakrispa manako estas, kiel siaj parencoj, kompakta mallongvosta birdo kun plata, larĝa beko, malhelaj kruroj kaj okulfrapa maskla plumaro. Ĝi estas tipe 10 cm longa kaj pezas ~11 g (9–14 g; maskloj estas pli malgrandaj ol inoj).

La plenkreska masklo estas plejparte brile blunigra kun blanka erekta kolumo sur la gorĝo kaj flankoj de la kolo. Liaj flugiloj estas modifitaj, kun tre mallongaj eksteraj unuarangaj. Inoj kaj birdoj en sia unua vivjaro estas olivecverdaj kun grizeca gorĝo. En sia dua jaro, maskloj plumŝanĝas al plejparte verda plumaro sed kun nigra masko kaj parta blanka kolumo. Nur post la reprodukta sezono en sia tria jaro ili akiras la plenkreskan plumaron.

Disvastiĝo kaj habitato
La blankakrispa manako troviĝas en eosta Honduro, Nikaragvo, Kostariko, Panamo kaj uesta Kolombio. Ĝi vivas en la subvegetaĵaro de humidaj praarbaroj, inkluzive de galeriaj arbaroj, sed foje vizitas la randojn de duarangaj maldensejoj kie estas fruktarboj, de marnivelo ĝis la antaŭmontoj.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko
Kategorio:Birdoj de Centra Ameriko